Koripallon Euroopan-mestaruuskilpailut 1979
Vuoden 1979 koripallon Euroopan-mestaruuskilpailut pelattiin Italiassa 9. – 19. kesäkuuta. Kisoihin osallistui 12 maata. Mestaruuden voitti historiansa 12. kerran Neuvostoliitto, hopeaa, ensimmäisen miesten olympia-, MM- tai EM-mitalinsa, saavutti Israel ja pronssia Jugoslavia. Turnauksen arvokkain pelaaja oli Israelin Miki Berkovich ja korikuningas Puolan Mieczysław Młynarski.